**Мавзӯъ: АДАБИЁТИ АСРИ ХVIII ВА XIX**

**Накша:**

**1. Доираҳои адаби дар он давра**

**2. Мавзӯъ ва мундариҷаи адабиёти ин давр**

**3. Хулоса**

Ҳаёти адабй дар асри XVIII ва аввали асри XIX дар сарзамини Осиёи Миёна, асосан, вобаста ба ҳодисаву воқеаҳои сиёсию ичтимоӣ ва маъмурӣ ҷараён дошт. Дар марказҳои сиёсии ҳамонвақта: шаҳри Бухоро, Хуҷанд ва Хоразм доираҳои адабй созмон дода шуданд. Тибқи маълумоти сарчашмаҳо, дар доираи адабии Хоразм адабьёт, асосан, ба забони ӯзбакӣ инкишоф меёфт. Танҳо қисми ками девони ашъори шоирону аҳли илму адабро шеъру ғазалҳои тоҷикӣ ташкил медоданд. Ба ғайр аз ин, шоирони доираи адабии Хоразм бо роҳбарии Мӯниси Хоразмй ба тарҷума ва таҳрири асарҳои адабию таърихии шоирони адабиёти классикии тоҷику форс аҳамияти калон медоданд. Дар доираи адабии Хуҷанд бештари шоирон бо ду забои: тоҷикию ӯзбакй асарҳои илмию адабй гаълиф мекарданд. Қайд кардан лозим аст, ки ҳукумати Хуҷанд ҳарчанд худро ҳанӯз аз замони Абдулкаримбй худмухтор ҳисоб мекарда бошад ҳам, доираи адабии он танҳо дар замони Олимхон муташаккил шуда буд. Доираи адабии мазкур дар ахди Амир Умархон мақому мартаба ва шӯҳрати баланд пайдо кард. Мувофиқи маълумоти тазкираи «Маҷмӯаи шоирон»-и Абдулкарими Фазлии Намангонй, ки бо фармони Амир Умархон таълиф шудааст, доираи адабии Хуҷанд зиёда аз 75 шоирро дар бар мегирифтааст. Шӯҳрату овозаи доираи адабии Хӯқанд ва «қадрдонию гавҳаршиносй»-и Амир Умархон тавассути маддоҳони дарбори ӯ ба дараҷае паҳн гашта буд, ки аз тамоми гӯшаю канори Осиёи Миёиа, аз ҷумла аз қаламрави Бухоро адибони зиёде монанди Ҳозиқ, Маҳзуни Самарқандй, Муштоқи Шаҳрисабзӣ, Камоли Бухорой бо умеди хубтар намудани рӯзгор ва рушду нумӯи кору фаъолияти эҷодии худ ба ин ҷо меомаданд. Дар ин доираи адабй шоирону адибон, асосан, дар аксарияти жанрҳои маъмулии классики: газал, қасида, қитъа, рубоӣ, мухаммас, маснавй ва гайра шеър мегуфтанд. Ашъори шоирони ин доираи адабй бо забонҳои тоҷикй ва ӯзбакй суруда мешуданд. Таъкид намудан бамаврид аст, ки аз ҷиҳати мазмуну мундариҷа ашъори шоирони доираи адабии ин давр хеле гуногун мебошанд. Шоирони он давр дар интихоби мавзӯъ ва мундариҷаи гоявии ашъори худ беҳтарин анънаҳои гузаштагонро идома медоданд. Яке аз мавзӯъҳои асосии ашъори шоирони ин доираи адабй шикоят аз сахтию тангиҳои давр, беқадриҳои ахди фазлу дониш ва эътироз ба тартибу низоми беадолатона мебошад. Тавре Мирзо Содиқ дар яке аз қитъаҳои худ аз хоршо золимии ахли фазл бо афсӯсу надомати бепоён сухан ронда, ба тариқи киноя изҳор мекунад, ки акнун дар ин замона аз илму хунар лаб макушоед. Зеро, дар саросари кишвар аблаҳу ҷоҳилон ҳукмронанд:

Содиқ, ба яқин дар ин замона,

Ҷуз айби ҳунар чу нест акнун.

Ҷаҳл аст ба олам оьиқоро,

Изҳори ҳунар макун, ки айб аст.

Ҳозиқ низ чунин мазмунро ба таври ба худ хос ифода кардааст:

Дилам аз бетамизиҳои абнои замон хун хӯрд,

Набудй, кош, лавҳи хотирамро нақши идроке.

Яке аз намояндагони ин доираи адаби, Мирзо Алии Бухорой, ки тамоми умр дар хорию зорй зистааст, аз беқадрии аҳли илму дониш ва равнақу ривоҷи кору бори ҷоҳилон чунин шикоят мекунанд:

Донишварон зи фазлу ҳунар хуни дил хӯранд,

Бит ар, фалак, ба мардуми доно чи кардааст.

Хулоса, дар эҷодиёти шоирони ин доираи адабй ҳамчун Содиқ, Ҳозиқ, Носеҳ, Шавқй, Маҳзун ва чанде дигарон бисёр масъалаҳои муҳими ҳаётй, иҷтимой, сиёсй, давраи инқирози феодалй бо тарзу усулҳои гуногуни бадей ба миён гузошта шудаанд. Шоирону адибони номбаршуда, сарфи назар аз маҳдудияти маълуми таърихй, дар ашъори худ тавонистаанд, ки беадолатиҳои ҷаъмияти феодалиро фош созанд. Ҳамин тариқ, онҳо анъанаҳои бузургони гузаштаро мувофиқи рӯҳия, завқу салиқаи худ идома додаанд.